CPL เตรียมรับผลดีหลังลูกค้ารายใหญ่มีรายได้เติบโตขึ้นอย่างต่อเนื่อง
CPL เชื่อมีโอกาสเติบโตตามแผนงานของลูกค้าที่สั่งหนังฟอกสำเร็จรูปรายใหญ่อย่าง "ทิมเบอร์แลนด์" ซึ่งคาดว่ารายได้จะเติบโตขึ้นอย่างต่อเนื่อง
19 ต.ค. 2558

นายสุวัชชัย วงษ์เจริญสิน รองกรรมการผู้จัดการ บริษัท ซี.พี.แอล.กรุ๊พ จำกัด (มหาชน) หรือ CPL เปิดเผยว่า แม้ภาพรวมเศรษฐกิจในปีนี้จะไม่ค่อยดีนัก แต่สำหรับ CPL ยังจะได้รับผลดีหลังนิตยสารฟอร์จูนตีพิมพ์บทสัมภาษณ์ผู้บริหารผลิตภัณฑ์รองเท้าแบรนด์ดังของโลกอย่าง “ทิมเบอร์แลนด์” ที่รายได้มีแนวโน้มเติบโตเพิ่มขึ้นอย่างต่อเนื่อง
โดยปีนี้คาดว่าจะเติบโตได้ถึง 15% จากปีก่อน และมีเป้าหมายจะผลักดันรายได้แตะ 3.1 พันล้านเหรียญในปี 62 โดย CPL ก็มีโอกาสเติบโตตามไปด้วยในฐานะที่ทิมเบอร์แลนด์เป็นลูกค้าที่สั่งหนังฟอกสำเร็จรูปรายใหญ่และเป็นคู่ค้าที่เหนียวแน่นตลอดกาล